EDEN GRAY

TAROT

EZOTÉRIA MINDENKINEK

ÉDESVÍZ KIADÓ
BUDAPEST

A fordítás az alábbi kiadás alapján készült:

Eden Gray / A Complete Guide to the Tarot

Published by arrangement with Crown Publishers,
an imprint of the Crown Publishing Group,
a division of Penguin Random House LLC, 1970

Fordította

Szabó Nóra

Szerkesztette

Barsi Nikoletta

Copyright © Eden Gray, 1970

Hungarian translation © Szabó Nóra, 2015

Hungarian edition © Neemtree Corporation AG, 2015

Cover design © Neemtree Corporation AG, 2015

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat
Békyné Kiss Adrien

ISBN 978-963-529-373-5 (epub)

ISBN 978-963-529-374-2 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

A tarot misztériuma

A tarot eredetét az idő homálya fedi, olyannyira, hogy körülötte csak a mítoszok és a legendák jelenléte a természetes. Babonák, képzeletbeli repülések és spekulációk adták hozzá sajátságaikat a tarot tudományának gazdag és színes mintázatához, mélyítették varázslatos és titokzatos auráját. Kultuszok fejlődtek ki egyik-másik történelmi elmélet körül, és követőik néha fanatikussá váltak az egy és kizárólagos „Igazság” hirdetése során. A jobban informált kutatók viszont megmaradnak bizonyos rugalmasság – sőt szkepticizmus – mellett, és nem tesznek kőbe vésett kijelentéseket.

A legigazabb állítás, amit kimondhatunk az, hogy a tarot az emberi tapasztalat szimbolikus dokumentuma. A tarot lapjai mélyen gyökerező misztikus erők segítségével pszichológiai betekintést, bölcs tanácsadást és pontos jóslást tesznek lehetővé.

1.
A tarot meghatározása

Az ősi és misztikus kártyapakli, melyet tarot-nak hívunk, minden esetben felkelti a beavatatlanok érdeklődését. „Mi az tarot? Mi különbözteti meg a többi kártyától, melyet játékra használunk? Tényleg lehet vele jósolni? Bárki megtanulhatja a tarot-olvasást?”

Könyvünk ezekre és még sok egyéb kérdésre hivatott válaszolni, valamint arra, hogy tudást adjon át az olvasónak a tarot-ról – annak történetéről, más okkult tudományokkal való kapcsolatáról, és arról, hogyan világítja meg a múltat, a jelent és a jövőt.

Mindenki egyetért abban, hogy a modern kártyajátékok közvetlenül a tarot egy részéből származnak – a „szülő-gyerek” hasonlóság túl szembetűnő ahhoz, hogy véletlen legyen. Mindegyikben találunk számozott lapokat egytől tízig, melyeket képek, más néven „Udvari” lapok követnek. És ahogy a Joker nem számozott, és nincs kijelölt helye a paklinkban, úgy a Bolondnak sincs száma, sem előre kijelölt pozíciója – mégis mindkettő jelen van a saját paklijában.

A tarot 78 lapot tartalmaz, melyekből 56 (hasonlóan a modern lapokhoz) egyenlően oszlik el a négy színben – Botok, Kelyhek, Kardok, Érmék –, ugyanúgy, mint a treff, a kőr, a pikk és a káró. A színek lapjai Kis Arkánumként ismertek (az arcana latinul titkokat jelent). Ezeket 22 lap követi, melyeket Nagy Arkánumnak hívunk – ezeken a lapokon szimbolikus alakok, természeti elemek, az ember spirituális utazásának tapasztalatai, reményei és félelmei, örömei és fájdalmai jelennek meg.

Feltűnhet, hogy a Nagy Arkánum kevés hasonlóságot mutat a modern kártyákkal. Az illusztrációk az egyetemes szimbólumok és képek kincsestárából valók, az emberiség legendáiból, filozófiáiból, vallásaiból és varázslatos hiteiből származnak. Úgy tartják, hogy a tarot-t kétségkívül olyan bölcsek és látók közvetítették több mint hét évszázadon át, akik komoly jártassággal rendelkeztek asztrológia, numerológia és ősi kabbalisztikus tanítások terén, és ezek a hatások mind tükröződnek a kártyákban. A tarot azonban egyedi és független tudomány marad, saját jóserővel és spirituális tartalmakkal.

Legtöbbünket érdekel a karakterjellemzés, a jövőbe pillantás, valamint az, hogy megoldást találjunk dilemmáinkra – melyekre mind rákérdezhetünk a tarot segítségével. Mások a meditáció során tudják értékelni a tarot segítségét. Aki metafizikát tanul, jelentős bepillantásra tehet szert a kártyák belső jelentését illetően; a művész, aki állandóan képekkel és szimbólumokkal dolgozik, emelkedett kreativitáshoz juthat, ha elmerül a kártyák többdimenziós szépségében; aki a Bibliát tanulmányozza, felismerheti, hogy a tarot az Ó- és az Újtestamentum számos részletére világít rá. Mivel a tarot a kulcs az ősi filozófusok tudásához, felfedi azok legmélyebb üzeneteit a lelkes tanuló és gyakorló számára. (Így hát nem áll távol a kínaiak ideografikus írásától, az egyiptomiak hieroglifáitól vagy a maják képírásától.)

Persze nem szükséges a kártyák minden rejtett titkát megérteni első vagy második pillantásra. Amikor a tanuló készen áll, a tarot elkezdi felfedni titkait. Nem kötelező hinni a kártyákban, hogy eredményt hozzanak – nem kell vakon bízni bennük. Végül megsejtjük majd a tarot okkult hatalmát, és hozzá fordulunk, ha kételyek gyötörnek.

Ha segítséget kérünk egy tapasztalt „olvasótól”, „kérdezővé” válunk, egy olyan kimondatlan kérdéssel, melyre választ akarunk kapni. Miután kártyát vetettünk a könyvben leírt valamelyik módszer szerint, az olvasó értelmezi majd, hogy mit próbálnak mondani nekünk a lapok. De mi magunk is megtanulhatjuk a szimbólumok jelentéseit a szószedetből, vagy minden egyes kártya részletes leírásából és a képekből, melyet ebben a könyvben találunk. Aztán ha megtanultuk egyik vagy másik kártyavetési technikát, hamarosan megpróbálkozhatunk az értelmezéssel is. Eleinte természetesen vissza-visszatérünk a definíciókhoz, de kitartásunk meghozza gyümölcsét.

Az első tarot-kártyákat pergamenre, vékony elefántcsontra, ezüstre, sőt még aranyra is festették. Minden egyes kártya mintáját kézzel kellett újra megrajzolni és festeni. Ezért a kártyák a nemesek játékszerének számítottak, akik megengedhették maguknak, hogy felbéreljenek egy művészt, aki megfesti saját személyes paklijukat. Az arisztokrácia gyakran saját udvarára vagy családtagjaikra hasonlító udvari kártyalapokat készíttetett.

Végül elérhetővé vált a kézzel készített kartonlap, ezekre rajzolták az ábrákat, és vízfestékkel színezték ki őket. Később Nürnbergben (1430 tájékán) kézzel faragott fával nyomtatták a lapokat. Ezeknek a korai kártyalapoknak meglehetősen nyersek voltak az ábráik, és a részleteik sokszor nem voltak kivehetők.

Hogy csökkentsék a tarot-pakli költségét, vagy talán mivel a Nagy Arkánumot nem használták a tarokkban, ezt a 21 lapot kihagyták a pakliból, ahogy a négy Uralkodónőt is. A későbbiekben az Uralkodónők egyértelműen visszakerültek néhány pakliba és a Lovagok tűntek el. Ezt a későbbi fajta kártyacsomagot még a mai napig is használják a spanyol és az olasz tarokkjátékban. A dél-német kártyák kicsit más mintázatot mutatnak – harangok vannak az Érméknél, makkok a Kardoknál, levelek a Botoknál és szívek a Kelyheknél.

Az ebben a könyvben megjelenített kártyák csak egy pakliból származnak a sokból, melyek a tarot hosszú története során megjelentek. Ezek azok, melyeket A. E. Waite használt a The Pictorial Key to the Tarot (1910) című könyvében, ezek váltak az angol nyelvterület standardjává. Először a William Rider & Son, Ltd.-nél jelent meg, ezért Rider-csomagnak hívják.

Ha valaki megkérdezi tőlünk, hogy „Mi az a tarot?”, tudnunk kellene a választ legalább részben, ha elolvastuk ezt a szöveget, és tanulmányoztuk a különös és szép képeket. Aki nekikezd a bölcsesség és útmutatás keresésének, izgalmas és eredményes utazásra számíthat a tarot segítségével – őseink felbecsülhetetlen örökségével.

2.
A tarot története

Az igazi tarot szimbolikus: olyan nyelvet beszél, amely az emberiség kollektív tudatából származik. Ha adott a szimbólumok belső jelentésének megértése, a kártyák a legmagasabb szintű erőt és ezoterikus tudást nyújtják. Bár számos elmélet létezik a tarot-val kapcsolatban, és sok különböző változata létezik a kártyáknak is, egyik sem tarthat igényt a végső igazságra, viszont bármelyik hozzájárulhat valamelyest a tisztánlátáshoz.

Analógiaként érdemes elgondolkodni azon, hogy hány száz festmény és szobor készült Venusról az évszázadok során. Az istennőnek számtalan megjelenése létezik, alkotójának elképzeléseitől és attól függően, hogy melyik korban élt. A megjelenítéseknek mégis maradnak felismerhető jegyeik, annak ellenére, hogy nemcsak az ötletek, hanem a stílusok, a rajzolás, festés vagy a szobrászat módszerei is állandóan változnak.

Így van ez a tarot-val is. Okkultisták, történészek és művészek változtattak a részleteken, ahogy azt a legújabb kutatások igazolják, de a legtöbb változtatás ellenére az alapvető szimbolika mégis megmaradt.

A tarot eredetét az idő homálya fedi, olyannyira, hogy körülötte csak a mítoszok és a legendák jelenléte természetes. Babonák, képzeletbeli repülések és spekulációk adták hozzá sajátságaikat a tarot tudományának gazdag és színes mintázatához, mélyítették varázslatos és titokzatos auráját. Kultuszok fejlődtek ki egyik-másik történelmi elmélet körül, és követőik néha fanatikussá váltak az egy és kizárólagos „Igazság” hirdetése során. A jobban informált kutatók viszont megmaradnak bizonyos rugalmasság – sőt szkepticizmus – mellett, és nem tesznek kőbe vésett kijelentéseket.

A cigányok úgy mesélik, hogy a tarot titkos tudását eredetileg az ő népük hozta el Chaldeából és Egyiptomból Izraelbe, majd Görögországba. „Papus” (dr. Gerard Encausse), egy vezető francia okkultistától idézi a következőt: „A cigányság … adta a kezünkbe azt a kulcsot, mely lehetővé teszi számunkra, hogy elmagyarázzuk a különböző korszakok szimbolizmusát. … Amiben a népcsoport egy tagja csak egy sötét tradíció kulcsát látja, ott felfedezhetők a rejtélyes kapcsolatok, melyek összekötik Istent, az Univerzumot és az Embert.”

Nem tűr ellentmondást az sem, hogy van valami kapcsolat a tarot és a cigányok világot átszelő vándorlásai közt. A cigányok valóban bejárták egész Európát, nagyjából abban az időszakban, amikor a tarot-kártyát elkezdték használni a Földközi-tenger partjainál. Hallottak róluk Ausztriában a 12. században és Romániában a 14. században. (Érdekességként megjegyezzük, hogy a magyar cigányok a „tar” szót használják a kártyapaklira.)

A legenda szerint a pogány kultúra áldozatul esett a keresztényüldözésnek, a főpapok átadták őseik mondáit a cigányoknak, akik arra vállalkoztak, hogy csak annak adják tovább, akit érdemesnek tartanak rá. Hiszen ki gyanítaná, hogy egy vándorló cigány vállal felelősséget egy ilyen értékes kincsért? Beszélik, hogy a cigányokra bízták a gnosztikusok, a montanisták, a manicheusok és az albigensek titkait is. Az utóbbiak a Cathari szektái közé tartoztak, melynek központja Albi városa volt. Virágzásuk a 12. századra tehető, de a 13. századra megsemmisítették őket a keresztes hadjáratok és az inkvizíció. Az albigensek elfogadták a dualizmust, megtagadták a házasságot és nem ettek állati eredetű húst. A cigányok azt állítják, hogy őriztek olyan misztériumokat is, melyek később a zsidó kabbalában, valamint a szabadkőműves rendben testesültek meg.

Az egyik legkáprázatosabb történet, amely azt állítja, hogy a tarot Egyiptomból származik, azt állítja, hogy miután Alexandria hatalmas könyvtára elpusztult, Fez lett az intellektus fővárosa, ide utaztak a bölcsek a világ minden tájáról. Mivel szükség volt egy közös nyelvre – sokféle nyelven beszéltek –, elkezdtek megalkotni egy kommunikációs módszert. Ezért készítettek egy képeskönyvet, mely tele volt misztikus szimbólumokkal. A jelek, jelentések kulcsa szájhagyomány útján terjedt beavatottól beavatottig. Hogy megtartsák az üzenetek titkosságát, a szimbólumokat később látszólag ártalmatlan kártyákra másolták, melyeket szerencsejátékokban használtak olyan frivol férfiak, akiknek valószínűleg fogalmuk sem volt a kártyák valódi jelentőségéről.

A tarot feltalálását egy másik feltételezés Thotnak, Ozirisz tanácsosának tulajdonítja. Ő volt az írnokok pártfogója, az idő mérője, a számok feltalálója, a bölcsesség és a varázslás istene, akit gyakran ábrázolnak íbiszfejjel. Arról is beszámolnak, hogy a Nagy Arkánum 22 kártyájának értelmezése egykoron az egyiptomi papság beavatási szertartásának része volt. Egy biztos: a tarot szimbólumai közül sok egyértelműen az egyiptomi mitológiából származik.

Egy kártyákkal kapcsolatos tanulmány szintén felfedte, hogy szoros kapcsolata van a zsidók ősi kabbalisztikus mondáival. Röviden, aki a tarot-t feltalálta, kétségkívül ismerte az ősi vallásokat és filozófiákat, és számos szimbólumot jelenített meg a kártyákban. Bár mélyebb utalásaik elveszhettek, vagy szándékosan eltüntették őket abban az időben, amikor a dél-franciaországi, spanyol és olasz cigányok használták őket a jósláshoz.

Elismerve ezeket a hatásokat (valamint a héber ábécé, a színszimbolika, a numerológia és az asztrológia hatásait), a legigazabb állítás, amit tehetünk az, hogy a tarot az emberi tapasztalat egy szimbolikus dokumentuma. Mélyen gyökerező misztikus hatalmukkal a kártyák a pszichológiai bepillantás, a bölcs tanácsadás és a pontos jóslás csodáit teszik lehetővé.

A legkorábbi dátum, melyet a tarot-kártyáknak tulajdonítanak, az európai múzeumokban látható 1390, bár úgy tartják, hogy a kártyák valós eredete a 12. századig nyúlik vissza. A velencei Museo Correr-ben van néhány olyan kártya, amely 1445 környékéről származik; az ún. Minchiati-csomag, nagyjából ugyanabból az időszakból, állítólag magánkézben van Milánóban.

Úgy tartják, hogy Jacques Gringonneur asztrológus és kabbalista találta fel a tarot-t a 14. században Franciaországban, VI. Károly szórakoztatására. Kétes, hogy ezek a teljes paklik lettek volna, de azt gyanítják, hogy valószínűleg egy olyan csomag részei voltak, melyek asztrológiai és kabbalisztikus szimbólumain Gringonneur éveken keresztül dolgozott.

A tarot Angliában IV. Edward uralma óta (15. század) ismert. A király megtiltotta a kártyák importálását; ennek ellenére a tarot megtalálta az útját a cigányok karavánjaitól a nemesek otthonaiba, ahol rejtve tartották azokat a megtorlástól való félelem miatt. A francia forradalom után új szabadság söpört végig Európán; ezoterikus szekták és misztikus páholyok virágoztak fel újra.

A 18. században az illusztris francia tudós, Court de Gébelin elsőként feltételezte, hogy a tarot talán Egyiptomból származik. Felfedte a tarot-kártyákat, miközben kutatást folytatott többkötetes könyvéhez. Gébelin újrafelfedezése egy olyan időszakban történt, amikor az embereket érdekelte a rózsakeresztesség, a szabadkőművesség, a kabbala és az asztrológia. A légkör kedvezett annak, hogy a tarot és misztikája visszatérhessen a kor okkult gondolkodásmódjába. A „Marseilles-i pakli”, melynek lapjait gyakran használják forrásként ma is, Gébelin 1773-ban megjelent Le Monde Primitif című könyvének illusztrációiból származik.

Tíz évvel később egy divatos jós, Ettiela arra vállalkozott, hogy restaurálja Court de Gébelin tarot-alakjainak eredeti verzióját. Ehhez hozzáadott néhány liberális szellemiségű saját változtatást, melyeket szakértők később visszavontak. Mégis, Ettiela volt az első, aki felvetette a tarot, az asztrológia és a kabbala közti kapcsolatot.

Hosszú szünet után, 1854-ben újraéledt az érdeklődés Eliphas Levi Dogma and Ritual of Transcendental Magic című könyvének ismételt kiadása kapcsán. Ez a könyv volt az első Levi okkult írásainak sorában, a szerző a tarot-t jelöli meg elsődleges forrásaként. A tarot Nagy Arkánumának 22 kártyája és a héber ábécé 22 betűjének kapcsolatát kutatja. Könyvében a Bolondot, a 0. lapot helyezi a 20. és a 21. lap közé, a francia okkultisták azóta is ezt a sort követik.

Az Arany Hajnal Hermetikus Rendjét 1886-ban alapították Angliában néhány okkult beavatással kapcsolatos ősi kézirat felfedezésének és megfejtésének eredményeképp. A rend tagjait többek között a Bolond megfelelő helye érdekelte a csomagban. S. L. MacGregor Mathers, az Arany Hajnal vezetője, a The Kabalah Unveiled szerzője később írt egy kis könyvet The Tarot, Its Occult Signification, Use in Fortune-Telling, and Method of Play, Etc. címmel, mely szintén megjelent nyomtatásban.

1889-ben „Papus” (dr. Gerard Encausse) kiadta a The Tarot of the Bohemians című könyvet, mely egy Oswald Wirth által átdolgozott kortárs designt kapott, és Levi értelmezése került hozzá. Papus könyvének előszavát A. E. Waite írta, amikor 1900-ban Angliában megjelent, ez a könyv most is beszerezhető.

Az összes régi kártyacsomag közül, melyek az évszázadok során keletkeztek, néhány 140 kártyát is tartalmazott. Az okkultistákról elmondható, hogy általában egyetértettek abban, hogy a Marseilles-i csomag néven ismert pakli a legtisztább forrás. Ez pontos számban tartalmazta a Nagy Arkánum 22 lapját, és az ábrázolások kevesebb romlást és torzulást éltek meg az idők során.

Az Arany Hajnal egy másik tagja, Arthur Edward Waite, egy angol okkultista, akire már többször is utaltunk e könyv lapjain, 1910-ben adta ki saját könyvét, a The Pictorial Key to Tarot-t. Irányítása alatt egy ismert angol művész, Pamela Colman Smith rajzolt egy új kártyacsomagot Waite saját szimbólumrendszere alapján. Ezt nevezik Rider-csomagnak. Waite-nek sikerült visszaállítania az eredeti szimbolikus jelentések nagy részét, melyek az idők folyamán elvesztek vagy megváltoztak. Vannak, akik úgy tartják, hogy a szimbólumokat szándékosan változtatták meg, néhány esetben azért, hogy a római katolikus egyházat megtévesszék, és megakadályozzák, hogy a papok kisajátítsák a tarot igazságait a saját céljaikra.

Az amerikai Paul Foster Case kiadott egy nagyszerű könyvet The Tarot, A Key to the Wisdom of the Ages címmel. Ő egyike volt az Arany Hajnal utolsó tagjainak, és volt hozzáférése az irataikhoz és jegyzeteikhez. Case csak a Nagy Arkánumot mutatja be, és a Rider-csomag néhány változtatását használja fel, értelmezésünkben ezek hasonlók az Arany Hajnal ki nem adott munkáihoz.

Egy angol író, Gareth Knight komoly tudást halmozott fel és írt meg a tarot-ról kétkötetes munkájában, az A Practical Guide to Qabalistic Symbolismben (1965).

A Bolond pontos elhelyezése mindig komoly vitákhoz vezetett és vezet még mindig. Az angol könyvek ebben a témában mindig számos elhelyezéssel próbálkoztak, hogy a héber ábécé jelentéseit jobban összhangba hozzák a kártyák jelentéseivel. (Ezzel a témával részletesebben foglalkozunk A tarot és a kabbala című részben.)

A vitatott angol kritikus és a fekete mágia elkötelezettje, Aleister Crowley szintén az Arany Hajnal rend tagja volt, ahogy Israel Regardie is, aki néhány évig Crowley titkára volt. Mindketten úgy érezték, hogy a Bolond helye a 0. lap, azaz az 1. lap előtt van a Nagy Arkánumban, hiszen az egyest a nulla előzi meg. Crowley a The Book of Thothban (1944) azt állítja, hogy egyértelműen ez a megfelelő helye, és hogy sok matematikus egyetértene ezzel.

Számos kortárs tudóst, írót, pszichológust érdekel a tarot tanulmányozása, és sokan nyernek inspirációt belőle. A pszichoanalitikusok tisztelettel néznek a szimbólumokra és azok kapcsolatára az emberi psziché tudattalan működésével. Mások mellett T. S. Eliot a Waste Landben, Charles Williams a The Greater Trumpsban, William Lindsay Gresham a Nightmare Alley-ben és P. D. Ouspensky az A New Model of the Universe-ben örökítette meg a tarot-t. William Butler Yeats költő szintén tagja volt egy titkos rendnek, amely a tarot okkult hagyományaival foglalkozott. A híres pszichoanalitikus, Carl Gustav Jung követői szimbólumokat látnak a kártyákban, melyek a kollektív tudattalan archetípusaihoz köthetők. Albert Pike Morals and the Dogma of the Scottish Rites című műve utalást tesz a kártyákra, Thomas Troward, a New Thought alapítója és a Science of Mind egyik legtisztább megtestesítője számos gondolatot szentelt „az emberiség legrégebb idők óta ismert könyvének” és spirituális jelentőségének.

Bár a tarot genezisének helye és ideje nincs pontosan meghatározva, és bár sok átalakuláson ment keresztül az évszázadok során (és a legendák és mítoszok még mindig sokszorozódnak), mégis mindent túlélt. Néha megfoghatatlan, de mégis inspiráló annak az igazságnak az élő bizonyítéka, hogy „több dolgok vannak földön és egen … mintsem, bölcselmetek álmodni képes”.{1}

3.
A Nagy Arkánum

A Nagy Arkánum 22 kártyából áll, a 0. laptól, a Bolondtól a 21. lapig, a Világig. Az illusztrációk gazdag szimbolikát, mitológiai alakokat, állatokat, természeti jelenségeket és tárgyakat mutatnak. A kártyák nevei is varázslatra és misztikumra utalnak: például Szerencsekerék, Főpap, Akasztott ember. Eltérően a Kis Arkánumtól, nincs kapcsolatuk a modern játékkártyákkal.

A Nagy Arkánum minden valószínűség szerint a görög istennel Hermész Triszmegisztosz misztikus bölcsességével áll kapcsolatban, akit az egyiptomi Tothtal és számos, az emberiség és a Szellem kapcsolatával foglalkozó írás szerzőjeként azonosítanak. Hermetikus gondolatok térnek vissza a kabbalában, az alkímiában, a varázslásban és az asztrológiában, és a szimbólumokra koncentrálásra tekinthetünk úgy is, mint egyfajta privát nyelvre a metafizikus és misztikus fogalmak megértéséhez, melyek túl finomak és megfoghatatlanok a szavak számára.

A szimbolikus kulcsoktól, akárcsak a materiálisaktól azt várjuk, hogy passzoljanak a zárakba és ajtókat nyissanak ki. Viszont az olyan rendszerek, mint a kabbala vagy a tarot ezt nem egyszerű vagy közvetlen módon teljesítik. Itt olyan kulcsokat találunk, melyek több zárba is illenek, és a zárakba több kulcs is passzolhat. A Nagy Arkánum 22 lapja, az Élet fájának 22 ösvénye, a héber ábécé 22 betűje, ahogy a csillagjegyek kapcsolata is komplex és finom asszociációkat vált ki, melyeket nem lehet mereven behatárolni. Itt nincs „végső hatalom” – minden, ami része az élet folyamának, az mozog és változik, és a tarot egyértelműen ebbe a kategóriába tartozik.

Segíthet, ha a tarot-t úgy képzeljük el, mint egy hatalmas kerék küllőit, melyeken utazunk az életünk során, és közben megtapasztaljuk a materiális és spirituális fent és lent állapotát. Ezek a kártyákban tükröződhetnek, amikor egy olvasó kártyát vet – a pozíciójuk, a szomszédságuk és a kombinációjuk is jelentőséggel bír. A Bolond képviseli az életerőt, még mielőtt az a földi síkon manifesztálódna, a kerék közepén helyezkedik el, és a külső széle felé mozog a tapasztalatok 21 fázisán keresztül, majd visszatér középre, ahonnan kiindult.

Így a képek az ember életét, örömét, bánatát, reményeit és félelmeit világítják meg. A Nagy Arkánum minden része egy különálló elvet, törvényt, erőt vagy természeti elemet képvisel. Ezek a szimbólumoknak és képeknek azon tárházából valók, melyek minden korban ismerősek az emberek számára, vagyis a kollektív tudattalanból származnak. Megjelennek az álmainkban, a költők fantáziájának szárnyalásaiban, a művészek ihletett munkáiban, a szentek és próféták látomásaiban; a képekben való gondolkodás valóban az emberiség egyetemes öröksége.

A képszimbólumok sok definíciója megtalálható a könyv végén a szimbolikus kifejezések gyűjteményében. Ha megértjük a Kis és a Nagy Arkánum jelentését, a mintakirakások, az olvasatok és a szószedet további információi elvezethetik az olvasót oda, hogy megérti a tarot rejtett bölcsességét. A személyes tapasztalatok mélyebb értelmet nyernek, hiszen egyetemes tapasztalatok fényében látjuk majd őket; más metafizikai síkok – az asztrológia, a numerológia és a vallástudomány – alapigazságaira is fény derül.

Ha rendszeresen olvasunk tarot-kártyákat, nehéz nem meggyőződni arról, hogy van valami erő, amely a lapok osztását irányítja. Egy fizikain felüli erő (egyetemeinken manapság „pszichokinetikus hatás” néven tanítják), amely hatással van a kártyákat keverő, szétválasztó, kirakó személy tudattalan mozdulataira, és amint leosztottuk őket, úgy tűnik, pont olyan pozícióba kerülnek, hogy kapcsolódnak az olvasás témájához.

Egy szó még a 0. lapról, a Bolondról. Tulajdonképpen többé-kevésbé önmagában áll, és nincs konkrét bizonyíték arra, hogy a Nagy Arkánum első kártyájának a pozíciója az övé. Egyszerre áll a 21. lap előtt és után, minden összegzéseként.

0. lap

A BOLOND

Egy ifjút látunk, aki épp egy szikla széléről lép le. Az életet szimbolizálja még annak manifesztálódása előtt. Ezért tapasztalatlanságot jelent – amely persze tűnhet bolondosnak is. Északnyugat felé néz, az ismeretlen irányába. A nap mögötte még mindig felkel, mivel a spirituális nap soha nem éri el zenitjét; ha elérné, le is nyugodna, és elvesztené erejét. A bot az ifjú vállán akaratának szimbóluma. Hozzá van kötve egy csomag, melyről úgy tartják, egyetemes emlékeket és ösztönöket rejt. (Egy másik értelmezés szerint a csomagban négy varázslatos szimbólum van, amelyekkel meg kell tanulnia bánni.)

A csomagon látható sas jel férfias erőre utal, és az állatövi jegyek közül a Skorpióra enged asszociálni. Az ifjú egy fehér rózsát is visz, amely azt jelzi, hogy állatias eredetű vágyaktól még mentes. A kis fehér kutya az ifjú lábánál sokféle jelentést hordozhat: a farkastól származik, amely azt mutatja meg, hogy az élet alacsonyabb formái fel tudnak emelkedni, és emberi segítséggel fejleszthetők; azt is mutatja, hogy a Természet boldogan követi az Embert útja során. A havasok sok képen a matematika hideg, absztrakt törvényeire utalnak, melyek minden földi jelenséget irányítanak.

A Bolond épp az élet körforgásába lép, melyen minden léleknek át kell utaznia – ezek fázisok, melyet Bunyan ír le Pilgrim’s Progress című könyvében. Gondoljunk úgy az ifjúra, mint a Szellemre, aki az önkifejezés ismeretlen lehetőségeivel szembesül, amint tudatlan csecsemőként belép a világba. A spirituális magasságokból a manifesztáció mélységébe zuhan.

Minden embernek haladnia kell utazása során, választásra kényszerül jó és rossz közt. Ha nincs tudása, ő a Bolond.

Jósjelentések: Az olvasat témája az álmodó, a misztikus. Vágya, hogy egy komoly célt vigyen véghez. Óvatosnak kell lennie, hogy jó döntést hozzon. Amennyiben úgy gondolja, hogy „ha a tudatlanság áldás, butaság bölcsnek lenni”, akkor tényleg ő a Bolond.

Fordítva: Butaság, indiszkréció, meggondolatlan tettek. A döntés valószínűleg hibás lesz.

Walter Lübeck

Reiki

230 oldal
Keresd a weboldalunkon!
www.edesviz.hu

E-könyv
formátumban is kapható!

Legyen szó akár önmagunk, akár mások gyógyításáról, egyéni vagy csoportos meditációról, vagy saját személyes fejlődésünkről – a reikivel mindez, és még sok más is lehetséges.

Dr. Vasant Lad

Ájurvéda

191 oldal
Keresd a weboldalunkon!
www.edesviz.hu

E-könyv
formátumban is kapható!

Dr. Vasant Lad világhírű könyve bemutatja a világ legősibb gyógyító rendszerét, valamennyi gyógyító mesterség szülőanyját: az Ájurvédát.

David Pond

Csakrák

220 oldal
Keresd a weboldalunkon!
www.edesviz.hu

E-könyv
formátumban is kapható!

David Pond megmutatja, hogyan hozhatod összhangba energiáidat a test csakrarendszerének felhasználásával, hogy a bensődből kiindulva egyensúlyt teremts a mindennapi életedben.

Dr. David Frawley és Dr. Vasant Lad

Gyógynövények

Ájurvédikus útmutató

262 oldal
Keresd a weboldalunkon!
www.edesviz.hu

E-könyv
formátumban is kapható!

A szerzők több mint 250 gyógynövényt osztályoznak és ismertetnek a könyvben az Ájurvéda rendszerét alapul véve. A mű célja, hogy ezt az ősi, gyógyító tudományt a hazánkban is hozzáférhető gyógynövények segítségével a mai emberek számára is alkalmazhatóvá tegye.

Joann Hampar

Asztrológia

229 oldal
Keresd a weboldalunkon!
www.edesviz.hu

E-könyv
formátumban is kapható!

Az asztrológia nem az eleve elrendeltetésről szól, hanem egy jelképes nyelv, amely gyakorlati segítséget ad a mindennapjainkban. Egy titkosírással megírt térkép, amely folyamatosan újabb kalandokat ígér.

David F. Vennells

Reflexológia

211 oldal
Keresd a weboldalunkon!
www.edesviz.hu

E-könyv
formátumban is kapható!

„A reflexológia segít helyrebillenteni a test és az elme egyensúlyát és visszaállítani az egészség és jóllét természetes állapotát. E tudással sok jót tehetünk a barátainkkal, családtagjainkkal vagy más emberekkel.

Davis A. Phillips

Számmisztika

252 oldal
Keresd a weboldalunkon!
www.edesviz.hu

E-könyv
formátumban is kapható!

A számmisztika fellebbenti a fátylat az életünket meghatározó számok mögött meghúzódó valódi jelentésről, amelynek segítségével megérthetjük az anyagi helyzetünk, egészségi állapotunk és általános jóllétünk közötti kapcsolatot.

Vimala Rodgers

Grafoterápia

171 oldal
Keresd a weboldalunkon!
www.edesviz.hu

Vimala Rodgers forradalmi könyve olyan módszert mutat be, amelyben kézírásunk megváltoztatásával tudatosan átalakíthatjuk személyiségjegyeinket. Ha átalakítjuk bizonyos betűink írásmódját, előidézhetjük a kívánt változásokat életünkben.

Ted Andrews

Aura

156 oldal
Keresd a weboldalunkon!
www.edesviz.hu

E-könyv
formátumban is kapható!

Az aura lényegében az az energiatér, amely minden dolgot körülvesz. A kötetben számos gyakorlati tanácsot találunk arra, miként hozhatjuk egyensúlyba és tarthatjuk pezsgésben auránkat.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu

{1} William Shakespeare: Hamlet, dán királyfi. Arany János fordítása.